Na temelju članka 37. Zakona o dadiljama („Narodne novine“ broj 37/13. i 98/19) i članka 19. Statuta Grada Buzeta („Službene novine Grada Buzeta“, broj 12/18. - pročišćeni tekst), Gradsko vijeće Grada Buzeta, na sjednici održanoj \_\_\_\_\_\_\_\_\_\_\_\_\_\_\_\_\_ 2020. godine donijelo je

# O D L U K U

**o sufinanciranju djelatnosti dadilja iz Proračuna Grada Buzeta**

**Članak 1.**

1. Sukladno odredbama Zakona o dadiljama djelatnost dadilje obuhvaća čuvanje, brigu i skrb za djecu u dobi do 14 godina u stambenom ili poslovnom prostoru koji služi za obavljanje djelatnosti dadilje ili u stambenom prostoru roditelja.
2. Poslove dadilje, koji se obavljaju u okviru registrirane djelatnosti, obavlja osoba koja ispunjava osobne i stručne uvjete za obavljanje poslova dadilje, a obavlja ih kao obrtnik, odnosno kao zaposlenik obrta, sukladno odredbama Zakona o dadiljama.
3. Izrazi u ovoj Odluci koji imaju rodno značenje, bez obzira da li se koriste u muškom ili ženskom rodu, na jednak način obuhvaćaju i muški i ženski rod.

# Članak 2.

1. Ovom Odlukom utvrđuje se način kojim Grad Buzet (u daljnjem tekstu: Grad) sufinancira djelatnost dadilja.
2. Grad će sufinancirati djelatnost dadilja na području Grada za djecu predškolskog uzrasta koja imaju prebivalište na području Grada te za koje je Grad izdao suglasnost za sufinanciranje svake pedagoške godine ukoliko su popunjeni kapaciteti u Dječjem vrtiću „Grdelin“ Buzet.
3. Pravo na sufinanciranje ostvaruje se pod sljedećim uvjetima:
* ukoliko dijete nakon provedenog upisnog postupka u Dječjem vrtiću „Grdelin“ Buzet (dalje: Dječji vrtić) nije moguće upisati u isti te je stavljeno na Listu čekanja,
* ukoliko dijete i roditelj/i imaju prebivalište, odnosno stalni boravak (za strane državljane) na području Grada, odnosno ukoliko roditelj ima dozvolu za boravak i rad a radi se o stranom državljanu koji je zaposlen u ustanovi na području Grada Buzeta,
* ukoliko su roditelji djeteta zaposleni,
* ukoliko je dijete na čuvanju, brizi i skrbi istovjetno dužini trajanja programa koji se provode u ustanovama ranog i predškolskog odgoja i obrazovanja (poludnevni i cjelodnevni program),
* ukoliko zbog specifičnih potreba zaposlenih roditelja (noćni rad, smjenski rad i sl.) nije moguće smjestiti dijete u ustanove predškolskog odgoja i obrazovanja.
1. Uvjeti iz stavka 3. alineje 1.-4. ovog članka moraju biti ispunjene kumulativno.
2. Ukoliko roditelj ima dozvolu za boravak i rad a radi se o stranom državljanu, za ostvarivanje prava na sufinanciranje dijete ne mora udovoljavati uvjetu prebivališta na području Grada Buzeta već imati reguliran privremeni boravak na području Grada Buzeta.
3. Sve odredbe koje se odnose na roditelje, odnose se i na skrbnike, udomitelje.

# Članak 3.

1. Za svaku pedagošku godinu ukoliko su popunjeni kapaciteti u Dječjem vrtiću „Grdelin“ Buzet Gradonačelnik će svojim Zaključkom, a sukladno Proračunu Grada utvrditi broj djece i najviši iznos kojim će se sufinancirati djelatnost dadilja.
2. Tijekom trajanja pedagoške godine sufinanciranje djelatnost dadilja odobravat će se do stjecanja uvjeta za upis djeteta u Dječji vrtić.
3. S obrtima registriranima za djelatnost dadilja Grad će sklopiti ugovor o sufinanciranju, a isplate će se vršiti prema stvarnom obračunu za svaki mjesec.
4. Ukoliko tijekom trajanja pedagoške godine dođe do promjene činjeničnog stanja koje utječe na ostvarivanje prava na sufinanciranje djelatnosti dadilja, roditelj kojem je dana suglasnost za sufinanciranje iz članka 2. i obrt s kojim je sklopljen ugovor obvezni su obavijestiti nadležni Upravni odjel u roku od 8 dana od nastupa iste.

# Članak 4.

1. Postupak za priznavanje prava na sufinanciranje provodi upravni odjel Grada u čijem su djelokrugu poslovi predškolskoj odgoja i obrazovanja (dalje: Upravni odjel), temeljem zahtjeva roditelja i dokumentacije koja je dostavljena Dječjem vrtiću „Grdelin“ Buzet prilikom upisa sukladno Pravilniku o pravima i obvezama korisnika usluga u Dječjem vrtiću „Grdelin“ (KLASA: 601-05/19-01/1,URBROJ: 2106/01-22-01-19-1 od 20.5.2019. godine“) i liste čekanja koju će upravni odjel iz članka 4. zatražiti od Dječjeg vrtića „Grdelin“ Buzet
2. Za svaku pedagošku godinu zahtjev iz stavka 1. ovog članka roditelj podnosi u pravilu u roku od 30 dana od dana objave konačne rang liste upisa u Dječji vrtić „Grdelin“ Buzet.
3. Ukoliko roditelj upisuje dijete tijekom pedagoške godine zahtjev za sufinanciranje roditelj podnosi do 10-og u mjesecu za tekući mjesec.
4. Suglasnosti iz članka 2. izdaje Upravni odjel, a izdaju se za svaku pedagošku godinu.
5. Grad zadržava pravo neizdavanja suglasnosti roditelju koji podnosi zahtjev u trenutku kada za to ne postoje dostatna sredstva u Proračunu, a zahtjev se razmatra ponovo po osiguranju sredstava za tu namjenu.
6. Nadležni Upravni odjel zadržava pravo povremenog provjeravanja podataka o prebivalištu djeteta i njegovih roditelja te ukoliko utvrdi da je došlo do promjene činjenica koje utječu na ostvarivanje prava na sufinanciranje djelatnosti dadilja, a roditelj o tome nije pisanim putem obavijestio nadležno upravno tijelo Grada ukinut će rješenje, a roditelj je dužan izvršiti povrat iznosa sufinanciranja za razdoblje počevši od nastanka promjene činjenica koje utječu na ostvarivanje prava na sufinanciranje djelatnosti dadilja.

# Članak 5.

Ova Odluka stupa na snagu osmog (8) dana od dana objave u Službenim novinama Grada Buzeta.

KLASA:

URBROJ:

Buzet,

# GRADSKO VIJEĆE GRADA BUZETA

 **PREDSJEDNIK**

 **Dejan Jakac**

**Obrazloženje uz**

**Odluku o sufinanciranju djelatnosti dadilja iz Proračuna Grada Buzeta**

**1. PRAVNI TEMELJ ZA DONOŠENJE ODLUKE**

Pravni temelj za donošenje Odluke o sufinanciranju djelatnosti dadilja iz Proračuna Grada Buzeta su: odredbe članka 37. Zakona o dadiljama (Narodne novine br. 37/13 i 98/19) kojim je propisano da jedinice lokalne i područne (regionalne) samouprave sudjeluju u sufinanciranju djelatnosti dadilje, na području svoje jedinice, sukladno svojim programima i odredbama posebnog propisa kojim je uređen djelokrug jedinica lokalne i područne (regionalne) samouprave te članak 19. Statuta Grada Buzeta („Službene novine Grada Buzeta“, broj 11/18. - pročišćeni tekst), kojim je regulirano da Gradsko vijeće Grada Buzeta donosi odluke i druge opće akte koji su mu stavljeni u djelokrug zakonom i podzakonskim aktima.

**2. SADRŽAJ ODLUKE**

Ovom Odlukom utvrđuje se način kojim Grad Buzet (u daljnjem tekstu: Grad) sufinancira djelatnost dadilja za djecu predškolskog uzrasta koja imaju prebivalište na području Grada, a koja zbog popunjenosti kapaciteta Dječjeg vrtića „Grdelin“ nisu upisana u vrtić te uvjeti za ostvarivanje prava na sufinanciranje.

Odlukom je propisan i postupak za priznavanje prava na sufinanciranje temeljem zahtjeva roditelja.

**3. FINANCIJSKA SREDSTVA ZA OSTVARIVANJE ODLUKE**

Financijska sredstva za ostvarivanje ove Odluke planirat će se u Proračunu Grada Buzeta za 2020. godinu.

 **Upravni odjel za opće poslove,**

**društvene djelatnosti i razvojne projekte**